Správy RTVS
Piatok 30.10.2015 19:00Vhodné pre všetkých HD Európska tvorba
Najdôležitejšie aktuálne udalosti z domova, zo sveta a ekonomiky, ale aj regionálne a športové spravodajstvo nájdete na spravodajskom webe spravy.rtvs.sk alebo v mobilnej aplikácii Správy RTVS pre iOS alebo Android.
Pomoc Máte problém s prehrávaním? Nahláste nám chybu v prehrávači.
Časti relácie
- 00:00:55 V NR SR chceli odvolať ministra Čisláka Minister zdravotníctva Viliam Čislák nie je vo funkcii ani rok a už čelí druhému odvolávaniu. Poslanci na mimoriadnej schôdzi hovoria o návrhu na jeho odvolanie. Opozícii sa nepáči, že dostatočne nerieši korupciu v zdravotníctve. Vyčíta mu napríklad, že zakrýva stopy po kauze CT v Piešťanoch.
- 00:06:32 Zdravotné sestry chcú podávať výpovede
- 00:07:15 Vojaci odchádzajú do Maďarska 21 slovenských vojakov odchádza na cvičenie do Maďarska. U južných susedov budú do polovice decembra. Kolegom pomôžu s logistickou podporou a prepravou pri zvládaní utečeneckej krízy.
- 00:08:35 Komisia čaká, či Slovensko prijme kvóty Slovensko by malo do zajtra nahlásiť európskej komisii koľko utečencov plánujeme prijať do konca tohto roka. Premiér Robert Fico opäť potvrdil, že povinné kvóty odmieta. Slovensko je podľa neho stále ochotné prijať 200 sýrskych kresťanov. Kvóty sú podľa neho nezmyselné a nerealizovateľné.
- 00:09:12 A. Tsipras kritizuje EÚ pre utečencov V noci na dnes prišlo o život ďalších 22 utečencov, ktorí sa plavili na dvoch lodiach cez Egejské more do Grécka. Medzi mŕtvymi je aj 12 detí. Grécky premiér Alexis Tsipras kritizoval európske štáty za nedostatočné riešenie utečeneckej krízy.
- 00:11:31 Angele Merkelovej klesá popularita Utečenecká kríza spôsobuje nezhody v doteraz politicky pokojnom Nemecku. Vicekancelár Sigmar Gabriel obvinil Angelu Merkelovú a bavorského premiéra Horsta Seehofera, že ohrozujú nemeckú vládu. Sesterské strany CDU/CSU majú totiž k aktuálnej azylovej politike Nemecka rozdielne postoje.
- 00:14:25 Zadržali šéfa sýkorovcov Róberta L.
- 00:14:48 Ľudia sa lúčia s kardinálom Korcom Ľudia z celého Slovenska sa prišli do Nitry rozlúčiť s emeritným biskupom, kardinálom Jánom Chryzostomom Korcom. Jeho pozostatky boli až do večera vystavené v katedrále sv. Emeráma na Nitrianskom hrade. Posledná rozlúčka s kardinálom sa začne zajtra o 11-tej. Priamy prenos z Nitry vysiela aj RTVS.
- 00:16:33 Situácia na cestách k cintorínom Šoféri by v týchto dňoch mali byť opatrní. S blížiacimi sa sviatkami všetkých svätých očakáva polícia zvýšený nápor na cestách. Posilnila preto hliadky, najmä v okolí cintorínov. Aktuálnu dopravnú situáciu priblíži redaktorka Anna Filipová s Ľubošom Kasalom zo Zelenej vlny.
- 00:20:52 Tisíce opatrovateľov prídu o prácu V pondelok budú mnohé domácnosti márne čakať na pomocnú ruku opatrovateľa. Národný projekt podpory opatrovateľskej služby sa končí. Väčšina z nich tak príde o prácu. Ľudia, ktorí sú odkázaní na ich služby, zostanú dočasne bez pomoci.
- 00:24:12 Na zásadné riešenie sýrskeho konfliktu vo Viedni neprišli Ako vyriešiť sýrsky konflikt a nájsť cestu k prímeriu, ktoré by možno zastavilo príchod tisícov utečencov do Európy? Odpoveď hľadali viaceré krajiny na rokovaní vo Viedni. Medzi nimi USA a Rusko, arabské štáty či Turecko a prvýkrát aj Irán. Zásadnou otázkou je či pri riešení situácie počítať so sýrskym prezidentom Bašarom Assadom. Rusko a Irán ho podporujú, západ a ich spojenci na Blízkom východe spoluprácu s ním vylučujú. Rokovanie vo Viedni sledoval Filip Minich.
- 00:26:47 Situácia v Sýrii Zložitá situácia v Sýrii nie je len na diplomatickom poli, ale aj v samotnej krajine. Za sýrskym prezidentom Bašarom Assadom stojí Rusko aj Irán. Obidve krajiny sú jeho dlhoročnými spojencami. Proti nim stoja viaceré arabské krajiny, na čele so Saudskou Arábiou. Saudov tradične podporujú Spojené štáty. Komplikovaná je aj situácia vo vnútri Sýrie. Sýrska armáda kontroluje územia na západe krajiny. Jednotky verné Asadovi bojujú s opozičnými silami. Roztrieštenú opozíciu v boji proti režimu podporujú USA. Rozsiahle územia ovládajú aj bojovníci z organizácie Islamský štát. Ide o spoločného nepriateľa pre všetky ostatné strany. Ďalšiu časť územia - na severovýchode kontrolujú Kurdi. Do bojov sa zapájajú aj ruské či americké lietadlá.
- 00:29:53 Voľby v Turecku môže ovplyvniť aj útok Parlamentné voľby budú v Turecku už v nedeľu. Volebnú kampaň poznačil 10. októbra v Ankare krvavý teroristický útok. Zahynulo 102 ľudí. Vláda označila za vinníkov kurdských separatistov a militantov z islamského štátu. Príbuzní obetí obviňujú vládu, že zlyhala bezpečnosť. Niektorí hovorili aj o snahe ovplyvniť voľby. V Turecku nakrúcala Oľga Baková.
- 00:34:10 Nezamestnanosť klesá u nás aj v Európe Podľa Eurostatu klesla nezamestnanosť na Slovensku aj v septembri. Dostala sa na úroveň 11 percent, ktoré naposledy dosiahla v roku 2009. V porovnaní s ostatnými krajinami Európskej únie však máme stále čo dobiehať. V rebríčku máme siedmu najvyššiu nezamestnanosť. Hlavný problém sú ľudia dlhodobo bez práce.
- 00:36:32 Systém proti povodniam dokončujú Povodňový varovný systém, ktorý umožní včas predpovedať silné búrky a prívalové dažde na celom Slovensku by mal byť plne funkčný na konci roka. Stál 27 miliónov eur. Meteorológovia osadili posledný - štvrtý radar. Jeho kupolu vyniesli na Kubínsku hoľu vrtuľníkom.
- 00:38:28 Chodníky ešte nezavreli, lanovku už áno Pre plánovanú údržbu tento týždeň odstavili pozemnú lanovku na Hrebienok. Mnohí turisti zostali zaskočení. O problém sa zaujímal štáb RTVS. Pracovníci lanovky priznali, že na jesenné prázdniny v týchto dňoch zabudli.
- 00:40:25 Slováci sa k ČSR prihlásili pred 97rokmi Pred 97 rokmi slovenská národná rada schválila Martinskú deklaráciu. Slováci sa v dokumente verejne prihlásili k spoločnému štátu s Čechmi, ktorý vznikol 28. októbra 1918. Zároveň ohlásili rozchod s Rakúsko-Uhorskom.
- 00:42:29 Modra sa Ľudovítovi Štúrovi stala osudná Kým tento rok si pripomíname 200 rokov od narodenia Ľudovíta Štúra, na budúci rok uplynie presne 160 rokov od jeho úmrtia. Osudovým mestom sa mu stala Modra. Strávil v nej posledné roky svojho života. V dome, v ktorom zomrel, je v súčasnosti Múzeum Ľudovíta Štúra. 24. novembra v ňom otvoria novú expozíciu. Sériu o Ľudovítovi Štúrovi ukončí Martin Strižinec rozhovorom s riaditeľkou múzea Vierou Jančovičovou.
- 00:45:45 V Česku sa zrazili nákladné vlaky
- 00:46:05 Poľsko R. Polanského do USA nevydá
- 00:46:32 Holandské vlaky poháňa energia z vetra Stále viac vlakov v Holandsku, Belgicku a Škandinávii poháňa veterná energia. Železnice týmto spôsobom znižujú emisie CO2 a prispievajú k boju proti klimatickým zmenám. Už teraz premáva polovica holandských vlakov na energiu z veterných turbín. Do troch rokov by na obnoviteľné zdroje mala prejsť celá železničná sieť.
Archív - zvoľte dátum
Reláciu najbližšie vysielame
- Piatok 9.06. 19:00
- Sobota 10.06. 19:00
- Nedeľa 11.06. 19:00
- Pondelok 12.06. 19:00
- Utorok 13.06. 19:00
- Streda 14.06. 19:00
- Štvrtok 15.06. 19:00